Retavarpė viksva
Retavarpė viksva (Carex remota) – viksvuolinių (Cyperaceae) šeimos daugiametis žolinis augalas. Paplitusi beveik visoje Europoje iki Pietų Uralo, Kaukaze, Vidurinėje Azijoje, Viduriniuose Rytuose, Levante, Himalajuose, Magribe. Augalas 0,3–0,6 m aukščio. Turi 5–9 varputes, apatinės išsidėsčiusios atokiai (per 3–5 cm), ilgesniais už žiedyną žiedynlapiais; viršutinės arčiau viena kitos. Pažiedės balsvos ar šviesiai žalios, trumpesnės už maišelius. Žydi birželio–liepos mėnesiais. Retavarpė viksva Lietuvoje apyretė. Auga drėgnuose šaltiniuotose lapuočių ir mišriuose miškuose. Lapai ir varputės (Rūdninkų giria) Augavietė (bukynas Lenkijoje) Žiedynas Požymiai